text: kvartære erhverv
  
  publiceret: 2015-06-19 19:02:24+02:00
  Kvartære erhverv, den del af serviceerhvervene (de tertiære erhverv), der er baseret på et højt vidensniveau: bank-, forsikrings- og rådgivningsvirksomhed, læger, advokater, arkitekter, forskning, udvikling og uddannelse.
  Den kraftige vækst i de kvartære erhverv i ilandene er et element i den samfundsudvikling, hvor kreativitet, kompetence og kommunikation spiller en større rolle i økonomien.